Κάλεσμα αλληλεγγύης ενάντια στη λιτότητα και στους εκβιασμούς 

Τα τελευταία πέντε χρόνια ο λαός μας ματώνει καθημερινά για να ξεπληρώσει ένα άδικο χρέος 
που φορτώθηκε στις πλάτες του παράνομα προκειμένου να σωθούν οι τράπεζες και η κερδοφορία 
του κεφαλαίου. Αυτός ο λαός αγωνίστηκε σκληρά ενάντια στις μνημονιακές κυβερνήσεις και στην 
εξαθλίωση και στις 25 του Γενάρη έδωσε ξεκάθαρη εντολή στο ΣΥΡΙΖΑ να βάλει τέλος στην 
καταστροφή. Για αυτή την «ανυπακοή» του, ο λαός μας απειλείται με παραδειγματική ταπείνωση 
και ολοκληρωτική υποταγή! 

Παρά την επίδειξη καλής θέλησης, την υποχωρητικότητα και την αποδοχή δυσβάσταχτων μέτρων 
από την ελληνική κυβέρνηση, η τρόικα τίναξε στον άερα τη διαπραγμάτευση ξεκαθαρίζοντας ότι 
δεν στοχεύει απλώς σε μια νέα μνημονιακή συμφωνία αλλά στην ταπείνωση και στη συντριβή 
ενός ολόκληρου λαού. Αυτή η εφιαλτική πορεία αποφεύχθηκε με την προκήρυξη του 
δημοκρατικού δημοψηφίσματος από την ελληνική κυβέρνηση. Ακριβώς γι' αυτό το λόγο, οι 
«δανειστές» και οι ντόπιοι υποστηρικτές τους επιστρατεύουν κάθε νόμιμο και βρώμικο μέσο για 
να αποτύχει το δημοψήφισμα. Γιατί γνωρίζουν πολύ καλά πως οι εργαζόμενοι και οι λαϊκές 
δυνάμεις δίνουν τη μάχη του ΟΧΙ με σκοπό μια καθαρή νίκη ενάντια στα μνημόνια, στη λιτότητα 
και στους εκβιασμούς των δανειστών. 

Γνωρίζουν πολύ καλά ότι η νίκη αυτή ακυρώνει το κατάπτυστο τελεσίγραφο των δανειστών και τις 
διαπραγματεύσεις που προηγήθηκαν. Οδηγεί στο οριστικό τσάκισμα των μνημονιακών μέτρων, 
της λιτότητας και στην απαίτηση για εφαρμογή του προγράμματος του ΣΥΡΙΖΑ με όλα τα αναγκαία 
μέσα: στάση πληρωμών στους τοκογλύφους και διαγραφή του χρέους, μέτρα για την επιβίωση 
των εργαζομένων και των φτωχών, χρηματοδότησή των λαϊκών αναγκών με βαριά φορολόγηση 
του κεφαλαίου και ανάκτηση των ιδιωτικοποιημένων μεγάλων δημόσιων οργανισμών αλλά και 
των τραπεζών που ανακεφαλαιοποιήθηκαν με δημόσιο χρήμα. 

Στην Ελλάδα, ο κόσμος της εργασίας δίνει τη μάχη για δημοκρατία και κοινωνική δικαιοσύνη 
και η νίκη του θα είναι αποφασιστικής σημασίας για όλη την Ευρώπη. Οι διεθνείς τοκογλύφοι 
και το ντόπιο μνημονιακό κατεστημένο έχουν εξαπολύσει λυσσαλέο πόλεμο ενάντια του γιατί 
ξέρουν ότι η νίκη του ΟΧΙ θα βάλει φωτιά στον κάμπο της Ευρώπης και θα τους ανατρέψει μαζί με 
τις πολιτικές τους. Στην Ισπανία, στην Πορτογαλία, στη Γαλλία και σε όλο τον κόσμο η οργή των 
λαών ενάντια στον στραγγαλισμό της Ελλάδας και η συμπαράστασή τους ξεδιπλώνεται με 
πολύμορφες δράσεις αλληλεγγύης. 

Σε αυτό τον αγώνα για το μέλλον όλων μας ζητάμε την αλληλεγγύη του κυπριακού λαού. Γιατί 
γνωρίζουμε πολύ καλά ότι οι άνθρωποι που ζουν από τον ιδρώτα του προσώπου τους και έχουν 
ζήσει στο πετσί τους τους εκβιασμούς των δανειστών δεν ταυτίζονται με την αμφιλεγόμενη στάση 
της κυπριακής κυβέρνησης. Αυτή την κρίσιμη ώρα πρέπει να σταθούμε στο πλευρό του ελληνικού 
λαού και να παλέψουμε όλοι μαζί για να μην ζήσουμε σαν δούλοι. Απευθύνουμε κάλεσμα στις 
συντεχνίες και στους εργαζόμενους, στους άνεργους και νεολαία, στους δημοκράτες και στην 
αριστερά, ΣΕ ΟΛΟ ΤΟΝ ΚΥΠΡΙΑΚΟ ΛΑΟ να συμμετέχει στη συγκέντρωση αλληλεγγύης που θα γίνει 

